PATVIRTINTA

Anykščių rajono savivaldybės tarybos

2017 m. sausio 26 d.

sprendimu Nr. 1-TS-14

**ANYKŠČIŲ RAJONO SAVIVALDYBĖS STRATEGINIO 2017-2019 METŲ VEIKLOS PLANO 5 PROGRAMOS „PALANKIOS SOCIALINĖS APLINKOS KŪRIMAS“ 5.1.1.07 PRIEMONĖS „SOCIALINIŲ PASLAUGŲ PROJEKTŲ ĮGYVENDINIMAS“ APRAŠAS**

|  |  |
| --- | --- |
| **I BENDROSIOS NUOSTATOS** | Šiame dokumente aprašoma Anykščių rajono savivaldybės strateginio 2017-2019 metų veiklos plano 5 programos „Palankios socialinės aplinkos kūrimas“ 5.1.1.07 priemonė „Socialinių paslaugų projektų įgyvendinimas“ (toliau – Priemonė). |
| **Priemonės pavadinimas** | „Socialinių paslaugų projektų įgyvendinimas“. |
| **Priemonės Nr.** | 5.1.1.07 |
| **Priemonės įgyvendinimo laikotarpis** | 2017–2019 m. |
| **Asignavimų valdytojas** | Anykščių rajono savivaldybės administracijos direktorius (toliau – Administracijos direktorius). |
| **Su priemonės įgyvendinimu susiję įstatymai ir kiti teisės aktai** | Lietuvos Respublikos vietos savivaldos įstatymas.  Lietuvos Respublikos socialinių paslaugų įstatymas.  Anykščių rajono savivaldybės strateginis 2012-2019 metų plėtros planas, patvirtintas Anykščių rajono savivaldybės tarybos 2011 m. gruodžio 22 d. sprendimu Nr. TS-375.  Anykščių rajono savivaldybės strateginis 2017-2019 metų veiklos planas, patvirtintas Anykščių rajono savivaldybės tarybos 2017 m. sausio 26 d. sprendimu Nr. 1-TS-14. |
| **Priemonės vykdytojai** | Įstaigos, įmonės, organizacijos, asociacijos, teikiančios socialines paslaugas Anykščių rajono savivaldybės gyventojams. |
| **Priemonės koordinatorius** | Anykščių rajono savivaldybės administracijos Socialinės paramos skyrius (toliau – Socialinės paramos skyrius). |
| **II PRIEMONĖS PARENGIMO ARGUMENTAI** | Priemonė parengta siekiant įgyvendinti Anykščių rajono savivaldybės strateginio 2016-2018 metų veiklos plano 5 programos „Palankios socialinės aplinkos kūrimas“ 5.1 tikslo „Teikti ir plėsti socialinę paramą“ 5.1.1.07 uždavinį „Užtikrinti socialinių paslaugų kokybę ir prieinamumą“. |
| **III PRIEMONĖS APRAŠYMAS** | Priemonę sudaro: Socialines paslaugas teikiančių įstaigų, įmonių, organizacijų, asociacijų projektinės veiklos finansavimas. |
| **Priemonės tikslas (-ai)** | Užtikrinti socialinių paslaugų teikimą Anykščių rajono savivaldybės gyventojams, kuriems nustatytas socialinių paslaugų poreikis, gerinti šių paslaugų prieinamumą ir kokybę, bendradarbiaujant su nevyriausybinėmis organizacijomis, viešojo ir privataus sektoriaus partneriais, teikiančiais socialines paslaugas, ir įtraukiant juos į socialinių paslaugų teikimą Anykščių rajono gyventojams. |
| **Tikslo įgyvendinimo aprašymas** | Socialinių paslaugų teikimas Anykščių rajono savivaldybės gyventojams, šių paslaugų prieinamumo ir kokybės gerinimas, bendradarbiaujant su nevyriausybinėmis organizacijomis, viešojo ir privataus sektoriaus partneriais, teikiančiais socialines paslaugas, ir jų įtraukimas į socialinių paslaugų teikimą Anykščių rajono gyventojams. |
| **Uždavinys Nr. 1** | Plėtoti ir remti bendrųjų socialinių paslaugų (transporto organizavimo, asmeninės higienos ir priežiūros, sociokultūrinių paslaugų ir kt.) teikimą Anykščių rajono gyventojams. |
| **Priemonės uždaviniui Nr. 1 pasiekti** | Finansuoti kokybiškai parengtus ir realiai įgyvendinamus įstaigų, įmonių, organizacijų, asociacijų projektus. Projektai bus finansuojami Administracijos direktoriaus nustatyta tvarka. |
| **Siekiami rezultatai:** | Kasmet iš Anykščių rajono savivaldybės biudžeto lėšų finansuoti bent 4 pateiktus projektus. |
| **Rezultato vertinimo kriterijai** | 1. Finansuotų projektų skaičius.  2. Vidutinis finansavimo dydis vienam projektui. |
| **Uždavinys Nr. 2** | Plėtoti ir remti nestacionarių socialinių paslaugų įstaigų veiklą Anykščių rajone. |
| **Priemonės uždaviniui Nr. 2 pasiekti** | Finansuoti kokybiškai parengtus ir realiai įgyvendinamus įstaigų, įmonių, organizacijų, asociacijų projektus. Projektai bus finansuojami Administracijos direktoriaus nustatyta tvarka. |
| **Siekiami rezultatai:** | Kasmet iš Anykščių rajono savivaldybės biudžeto lėšų finansuoti bent 3 pateiktus projektus. |
| **Rezultato vertinimo kriterijai** | 1. Finansuotų projektų skaičius.  2. Vidutinis finansavimo dydis vienam projektui. |
| **IV PRIEMONĖS ĮGYVENDINIMAS** | Priemonė įgyvendinama Administracijos direktoriaus nustatyta tvarka skiriant finansavimą socialines paslaugas teikiančių įstaigų, įmonių, organizacijų, asociacijų pateiktiems projektams įgyvendinti.  Prioritetas teikiamas:  1. Socialinių paslaugų, kurios kaip prioritetinės socialinių paslaugų rūšys įvardintos Anykščių rajono savivaldybės socialinių paslaugų plane, kurį kiekvienais metais patvirtina Anykščių rajono savivaldybės taryba, teikimui.  2. Tęstiniams projektams.  3. Projektams, skirtiems neįgaliųjų, kuriems nustatytas sunkus ar vidutinis neįgalumo lygis, arba 0-40 procentų darbingumo lygis, arba didelių ar vidutinių specialiųjų poreikių lygis, poreikiams tenkinti.  4. Projektams, kuriuose socialines paslaugas numatoma teikti visų Anykščių rajono seniūnijų gyventojams.  5. Projektams, kurie turi kitų finansavimo šaltinių lėšų.  Anykščių rajono savivaldybės tarybai patvirtinus einamųjų metų biudžetą, ne vėliau kaip per 14 kalendorinių dienų nuo biudžeto patvirtinimo dienos skelbiamas konkursas teikti paraiškas įstaigų, įmonių, organizacijų, asociacijų projektų finansavimui gauti. Informacija apie konkursą skelbiama Anykščių rajono spaudoje ir Anykščių rajono savivaldybės internetiniame puslapyje. Paraiškų priėmimo terminas – 20 kalendorinių dienų nuo konkurso paskelbimo datos. Konkursui pateiktus projektus vertina ir pasiūlymus dėl jų finansavimo Administracijos direktoriui teikia Administracijos direktoriaus įsakymu sudaryta Anykščių rajono savivaldybės socialinės srities projektų vertinimo komisija. Už priemonių, numatytų projektuose, organizavimą, įgyvendinimą ir lėšų tinkamą panaudojimą atsako priemonės vykdytojai. |
| **V PRIEMONĖS VERTINIMAS IR ATSAKOMYBĖ** | Už priemonės vykdymą atsako Socialinės paramos skyrius. Už lėšų, skirtų projektams įgyvendinti, tinkamą panaudojimą atsako įstaigos / įmonės / organizacijos / asociacijos, kurioms pagal sutartis skiriamos lėšos.  Už priemonės lėšų apskaitą atsako Anykščių rajono savivaldybės administracijos Finansų ir apskaitos skyrius. |
| **VI PRIEMONĖS FINANSAVIMO ŠALTINIAI** | Anykščių rajono savivaldybės biudžeto lėšos. |
| **VII BAIGIAMOSIOS NUOSTATOS** | Dėl nepakankamo Priemonei įgyvendinti skirto finansavimo gali mažėti pasiekimų rodikliai.  Šis aprašas tvirtinamas ir keičiamas Anykščių rajono savivaldybės tarybos sprendimu. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_